**JU „Javna biblioteka“ Kladanj**

**Kladanjske brigade bb, 75280 Kladanj**

***Broj: 01-10/23***

***Datum:06 .01.2023. godine***

Na osnovu odredbe člana 20a. stav (2) Zakona o radu („Službene novine FBIH, broj: 26/16 i 89/18), člana 33. Pravila JU Javna biblioteka Kladanj, članova 4. i 6. Uredbe o postupku prijema u radni odnos u Javnom sektoru u TK („Službene novine TK“, broj: 4/19, 4/20, 11/20, 5/21), Odluke o potrebi prijema u radni odnos broj:01-03/23 od 05.01.2023.godine i Odluke o raspisivanju Javnog konkurs broj: 02-09/23 od 06.01.2023.godine, v.d. direktor Ustanove, ***raspisuje:***

JAVNI KONKURS

**I**

**Radno mjesto i trajanje ugovora o radu**

1. Viši knjižničar – 1 (jedan) izvršilac na neodređeno vrijeme, na puno radno vrijeme;

**II**

**Kratak opis poslova:**

Učestvovanje u organizovanju i realizaciji najsloženijih poslova nabavke, obrade i davanja na korištenje bibliotečke građe, katalogizira, klasificira i vrši predmetnu obradu monografskih publikacija, obavlja poslove unosa bibliotečke građe u elektronsku bazu podataka, vrši analizu strukture korisnika i zahtjeva po oblastima i aktivno učestvuje u kreiranju nabavke politike biblioteke, pruža informacije korisnicima o fondovima biblioteke, učestvuje u izradi dopunskih informativnih sredstava, stara se o pravilnom smještaju sigurnosti i očuvanja bibliotečke građe, vodi statistike i učestvuje u radu izvještaja o radu biblioteke, vrši obradu građe u COBISS sistemu, zadužena za zaštitu i rukovanje registraturnom građom (polaganje Arhivističkog stručnog ispita)

**III**

Kandidati koji se prijavljuju na javni konkurs moraju ispunjavati opšte i posebne uslove i to:

1. **Opšti uslovi**

* da su državljani BiH;
* da su straiji od 18 godina;
* da su fizički i psihički sposobni za obavljanje poslova radnog mjesta na koje se prijavljuju;
* da protiv kandidata nije pokrenut krivični postupak za krivično djelo za koje je predviđena kazna zatvora tri i više godina i da nije izrečena zatvorska kazna za krivično djelo učinjeno s umišljajem u skladu s krivičnim zakonima u BiH;

**B) Posebni uslovi**

**-** VSS bibliotečkog ili društvenog smjera

**-** 2 (dvije) godine radnog iskustva u struci nakon sticanja VSS

**-** položen stručni ispit i stečeno zvanje Bibliotekara u bibliotečkoj djelatnosti (Ukoliko lice nema položen stručni ispit obavezno je da isti položi nakon isteka najmanje jedne godine obavljanja poslova bibliotečke djelatnosti)

**-** Poznavanje rada na računaru

**IV**

**Potrebna dokumentacija uz prijavu**

Prilikom prijave na Javni konkurs, kandidati su obavezni popuniti i potpisati Prijavni obrazac (Prijavni obrazac mogu dobiti u prostorijama Javne biblioteke Kladanj, Birou za zapošljavanje Kladanj, Web stranici Vlade TK-a – dodatak Uredbe o postupku prijema u radni odnos u Javnom sektoru u TK-a(„Službene novine TK-a“ broj 4/19), i uz Prijavni obrazac dostaviti sljedeću dokumentaciju kao dokaz o ispunjavanju opštih i posebnih uslova:

* Izvod iz matične knjige rođenih
* Uvjerenje o državljanstvu (ne starije od 6 mjeseci)
* Diploma o završenoj stručnoj spremi
* Dodatak diplome za diplomante koji su obrazovanje završili po Bolonjskom sistemu
* Dokaz o radnom iskustvu u struci nakon sticanja VSS – uvjerenje/potvrda izdati od strane poslodavca kod kojeg je stečeno radno iskustvo
* Dokaz o položenom stručnom ispitu
* Posjedovanje Potvrde za rad na računaru

Tražena dokumentacija mora biti dostavljena u originalu ili ovjerenoj kopiji (ovjera kopija ne može biti starija od 6 mjeseci računajući od dana ovjere dokumenta do dana predaje dokumentacije po Javnom konkursu- izuzev Izvoda iz matične knjige rođenih, ukoliko je isti trajan).

**V**

**Odabir kandidata**

Kandidati koji budu ispunjavali tražene uslove biće pozvani na usmeni ispit pred komisijom za izbor kandidata za prijem u radni odnos, a o datumu testiranja kandidati koji ispunjavaju opšte i posebne uslove koji su traženi Javnim oglasom biti će blagovremeno obaviješteni.

Na osnovu dostavljene rang liste koju je utvrdila komisija za izbor kandidata, v.d. direktor JU Javna biblioteka Kladanj donosi Odluku o prijemu novog radnika u radni odnos, a nakon konačnosti odluke zaključuje Ugovor o radu sa izabranim kandidatom.

Kandidat koji bude izabran obavezan je u roku od 8 dana od dana zaprimanja Odluke o prijemu u radni odnos dostaviti dokaz (ljekarsko uvjerenje) da su fizički i psihički sposobni za obavljanje poslova radnog mjesta na koje su prijavljeni, dokaz da se protiv kandidata ne vodi krivični postupak (ne starije od 3 mjeseca), i dokaz da lice nije obuhvaćeno odredbom člana IX stav 1. Ustava BiH (ovjerena izjava), dokaz da nije izrečena zatvorska kazna za krivično djelo učinjeno s umišljajem u skladu s krivičnim zakonima u BiH.

Za izabranog kandidata predviđen je probni rad u periodu od 6 mjeseci.

**VI**

**Javno oglašavanje i rok za podnošenje prijava**

Javni konkurs će biti objavljen u Dnevnom listu „Oslobođenje“ i web stranici JU Služba za zapošljavanje TK. Rok za podnošenje prijava kandidata na Javni konkurs je 8 dana, od dana objavljivanja. Neuredne, nepotpune i neblagovremene prijave neće se uzimati u razmatranje.

Prijave sa traženom dokumentacijom dostaviti putem pošte ili lično na adresu:

JU Javna biblioteka Kladanj, ulica Kladanjske brigade bb, 75 280 Kladanj, Komisija za izbor kandidata za prijem u radni odnos, sa naznakom: „NE OTVARAJ – PRIJAVA NA JAVNI KONKURS ZA PRIJEM U RADNI ODNOS ZA POZICIJU VIŠI KNJIŽNIČAR“

**v.d. direktor**

**JU Javna biblioteka Kladanj**

***Mirza Begić, dipl. žurnalista***